melléklet a 23/2024. (I.31.) határozathoz

**VÁLLALKOZÁSI SZERZŐDÉS**

mely létrejött egyrészről

**Mór Városi Önkormányzat (székhely: 8060 Mór, Szent István tér 6. képviseli: Fenyves Péter polgármester, adószám: 15727220-2-07)**, mint megrendelő (továbbiakban: **Megrendelő**),

másrészről **MÓR-HOLDING Kft.** (székhely: 8060 Mór, Szent István tér 6., adószám: 25335299-2-07, képviseli: Békési László ügyvezető),mint vállalkozó (továbbiakban: **Vállalkozó**)

(a továbbiakban együtt: Felek) között az alulírott helyen és időben az alábbi feltételekkel:

1./ A szerződés tárgya:

Mór város közterületein lévő 111 db és az önkormányzat fenntartásában lévő intézmények udvarán található 116 db kültéri játszóeszköz havi és negyedéves ellenőrzése.

Feladat:

* Kültéri játszóeszközök havi és negyedéves ellenőrzése
* Játszótéri eszközök ellenőrzési és karbantartási naplójának a vezetése
* A feltárt hiányosságok naplózása, a Polgármesteri Hivatal ügyintézőjének tájékoztatása
* A feltárt hiányosságok kijavításáig a játszótéri eszközök lezárása

2./ A vállalkozási díj:

95.000.-Ft + ÁFA/hó, bruttó 120.650.-Ft/hó, évente nettó 1 140 000.-Ft, összesen évente bruttó 1 447 800 .-Ft, azaz egymillió-négyszáznegyvenhétezer-nyolcszáz forint.

A Vállalkozó a hatályos jogszabályok figyelembevételével – a mindenkori ÁFA előírásoknak megfelelően és a Megrendelő teljesítésigazolását követően havonta számlát állít ki, melyet megküld a Megrendelőnek.

A vállalkozói díj teljes összegéről a kiállított számlát úgy kell összeállítani, hogy a jogszabályoknak és a szerződésnek megfelelő elszámolás ellenőrizhető legyen.

3./ A szerződésben szereplő munkák elvégzésének határideje:

- A szerződés határozatlan időre jön létre, a felmerülő munkákat annak megkötésétől folyamatosan, minden hónap utolsó napjáig kell elvégezni.

4./ Pénzügyi elszámolás:

A 2. pont szerint kiállított számla összegének átutalását annak keltét követő 30 napon belül átutalással teljesíti a Megrendelő, a Vállalkozó OTP Bank Nyrt: 11736044-20014634 számú bankszámlájára.

5./ Kötbérek:

Az 1./ pontban meghatározott munkavégzés késedelme esetén a Megrendelő jogosult napi 4.000 Ft kötbért levonni a vállalkozási díj összegéből.

6./ A Megrendelő kötelezettségei különösen:

- a munkaterület munkavégzésre alkalmas állapotban a Vállalkozó rendelkezésére bocsátása

7./ A Megrendelő jogosultságai különösen:

- a tevékenység időszakos ellenőrzése

8./ Egyéb megállapodások:

A szerződő felek megállapodnak abban, hogy a szerződés teljesítésével kapcsolatban ellenőrzésre jogosult kapcsolattartó

a Megrendelő részéről:

**Szabó Zoltán,** címe: Mór, Szent István tér 6. telefon: 22/560-805

a Vállalkozó részéről:

**Békési László,** címe: Mór, Szent István tér 6. telefon: 30/237-3186

Vállalkozó a jelen szerződés aláírásával nyilatkozik arról, hogy 2011. évi CXCVI. törvény 3. § (1) bekezdés 1. pontjában meghatározott átlátható szervezetnek minősül.

Szerződő felek kijelentik, hogy a szerződés teljesítése során, illetve azzal kapcsolatban tudomásukra jutó, birtokukba kerülő, illetve egymásnak átadott minden személyes adatot bizalmasan kezelnek, valamint kötelezettséget vállalnak arra, hogy megtesznek minden olyan biztonsági, technikai és szervezési intézkedést, amely a személyes adatok biztonságát garantálja.

Szerződő felek kötelezettséget vállalnak továbbá arra, hogy a személyes adatok kezelését a hatályos jogszabályokban meghatározott követelményeknek, különösen pedig az Európai Parlament és a Tanács 2016. április 27-én kiadott, 2018. május 25-től hatályos, a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló (EU) 2016/679 rendeletében (GDPR: General Data Protection Regulation – általános adatvédelmi rendelet), valamint az információs önrendelkezési jogról és az információszabadságról szóló 2011. évi CXII. törvényben (Info tv.) foglalt előírásoknak megfelelően végzik.

Jelen szerződésben nem szabályozott kérdések tekintetében a Polgári Törvénykönyv rendelkezései alkalmazandók. Szerződő felek a jelen szerződésből származó esetleges vitás kérdéseket elsősorban békés úton kívánják rendezni, az esetleges jogviták esetében alávetik magukat a Polgári Perrendtartás szerint illetékes és hatáskörrel rendelkező bíróságnak.

Jelen szerződés három egymással szó szerint megegyező példányban készült, azokat a szerződő felek elolvasás és értelmezés után, mint jogügyleti akaratukkal mindenben megegyezőt írták alá.

**Mór, 2024. február … Mór, 2024. február …**

 ……………………………….. ……….……………………..

 Mór Városi Önkormányzat, MÓR-HOLDING Kft.

 mint Megrendelőképviseletében**:** mint Vállalkozó képviseletében:

 **Fenyves Péter** **polgármester Békési László ügyvezető**

 **Mór, 2024. február … Mór, 2024. február …**

 Jogi ellenjegyző: Pénzügyi ellenjegyző:

 ……………………………… ……………………………..

 Dr. Taba Nikoletta Laki Csabáné

 jegyző pénzügyi irodavezető